**Vejlauget Breelte Haven**

                                                                                                                           25. oktober 2007

Beretning for regnskabsåret 2006 – 2007

Der har heller ikke i det forløbne regnskabsår været behov for væsentlige vedligeholdelses­arbejder. Det er dog nødvendigt at holde øje med ukrudtet der vokser op langs med kantstenene, særligt op mod fællesarealet. I den forbindelse vil jeg gerne minde ejerne af de grunde, der har skel mod de berørte vejstrækninger om at de, i henhold til gældende lov, har ansvaret for at ukrudtet fjernes. Bortset fra dette er vejens tilstand fortsat sådan at det må forventes at der vil gå adskillige år, før egentlige vedligeholdelsesarbejder bliver påkrævet.

Bestyrelsen vil dog fortsat være opmærksom på tilstanden af Breeltevej, idet det meget vel kan vise sig hensigtsmæssigt at koble sig på et kommunalt asfalteringsarbejde her, når det engang ad åre bliver aktuelt.

Årets stigning i Danmarks Statistiks indeks for asfaltarbejder har været beskeden, fra 158,13 til 160,93. I henhold til vejlaugets vedtægter er bestyrelsen berettiget til at opkræve et kontingent, der er tilstrækkeligt til at vedligeholde en pristalsreguleret kassebeholdning på DKK 20.000, svarende til DKK 24.400. Da kassebeholdningen i henhold til regnskabet udgør DKK 24.206,  foreslår bestyrelsen at der ikke opkræves kontingent for 2007 – 2008.

Leif Rump**,**formand